Það er eitthvað svo spennandi við það þegar maður er lítill að eiga sitt eigið leyniathvarf , þar sem maður getur falið sig fyrir heiminum . Flestir láta sér nægja að börnin sín eigi sinn leynistað í hefðbundnum fataskápum en það var ekki nóg fyrir innanhússarkitektinn Lauru Medicus . Laura vildi búa til eitthvað í anda Narníu fyrir ellefu ára dóttur sína , Sylviu . Þannig að hún ákvað að breyta venjulegum fataskáp í undraveröld með því að taka bakhliðina úr skápnum og búa til lítið herbergi fyrir aftan hann . Laura fer yfir verkefnið skref fyrir skref á bloggsíðu sinni , The Colorado Nest . Það tók hana þrjár vikur að ljúka við verkið , en hún segir að það sé ofureinfalt , þó hún hafi vissulega forskot verandi innanhússarkitekt . Sylvia læðist inn . Þá tekur Laura einnig fram að verkefnið kosti alls ekki mikið , en dóttir hennar hefur varla fengist til að fara úr leyniherberginu síðan það var afhjúpað .